|  |  |  |
| --- | --- | --- |
| **בנק ישראל**דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏ל' ניסן, תשפ"ה‏28 אפריל, 2025 |

הודעה לעיתונות:

**שישה גופים נוספים עלו לאוויר והחלו לפעול במערכות הליבה של התחום הפיננסי בישראל**

מחלקת מערכות תשלומים וסליקה בתפקידה כמפקחת על מערכות התשלומים מודיעה על השלמת תהליך הגישה למערכות התשלומים של שישה גופים חוץ-בנקאיים נוספים. קבלת גישה למערכות התשלומים מאפשרת לשחקנים החוץ-בנקאיים החדשים לייעל את אופן העברת התשלומים ולחלקם אף מאפשרת להציע שירותים ופתרונות תשלום חדשים.

כחלק ממדיניות ארוכת-טווח, הפיקוח על מערכות תשלומים בבנק ישראל נקט בשנים האחרונות בפעולות רבות לעידוד התחרות בשוק התשלומים בישראל תוך שמירה על יציבותן ויעילותן של מערכות התשלומים[[1]](#footnote-1).

בעקבות הצעדים שקודמו, החברות אטמס מטריקס בע"מ (ATMS Matrix), נימה שפע בע"מ (Neema), רי ווייר א.ס.ג. בע"מ (Remitly), ג'י אם טי טק אינוביישן בע"מ (GMT), חברת 019 שירותי תשלום בע"מ וחברת ישראכרט בע"מ השלימו בשנה האחרונה את חיבורן למערכות התשלומים הקמעונאיות שמופעלות על ידי חברות אשר מפוקחות על-ידי בנק ישראל.

להלן המערכות אליהן התחברו החברות:

א.ט.מ.ס מטריקס בע"מ – מערכת ATM שמופעלת על-ידי חברת שב"א

נימה שפע בע"מ– מערכת חיובים, זיכויים והעברות תשלומים לרבות התשלום המידי שמופעלת על-ידי חברת מס"ב

רי ווייר א.ס.ג מחקר ופיתוח בע"מ (Remitly)– מערכת חיובים, זיכויים והעברות תשלומים שמופעלת על-ידי חברת מס"ב

 ג'י אם טי טק אינוביישן בע"מ-GMT- מערכת חיובים, זיכויים והעברות תשלומים לרבות התשלום המידי שמופעלת על-ידי חברת מס"ב

019 שירותי תשלום בע"מ- מערכת חיובים, זיכויים והעברות תשלומים לרבות התשלום המידי שמופעלת על-ידי חברת מס"ב.

ישראכרט בע"מ- מערכת חיובים, זיכויים והעברות תשלומים שמופעלת על-ידי חברת מס"ב[[2]](#footnote-2).

בנק ישראל רואה בהשלמת תהליך ההתחברות של ששת הגופים צעד חשוב ומשמעותי לקידום התחרות בשוק התשלומים בישראל.

**עודד סלומי, מנהל מחלקת מערכות תשלומים וסליקה:** "צירוף שחקנים מגוונים למערכות התשלומים הינו צעד בעל חשיבות גבוהה, בהיותם גופים בעלי פוטנציאל פיתוח של פתרונות תשלומים מתקדמים וחדשניים, להגברת התחרות בשוק הפיננסי, וייעול תהליכים ושירותים עסקיים לטובת ציבור הצרכנים ובתי העסק".

1. ##  [הודעה לעיתונות מיום 19.08.2024 - פתיחת שוק התשלומים לגופים חוץ-בנקאיים : שלושה גופים החלו לפעול לראשונה באופן ישיר בהעברת תשלומים בתשתיות השוק הפיננסי](https://www.boi.org.il/publications/pressreleases/19-8-24/).

 [↑](#footnote-ref-1)
2. החברה הייתה מחוברת למערכת כרטיסי חיוב אשר מופעלת על-ידי חברת שבא, ובחרה לממש את השינויים שהוביל בנק ישראל לאפשר לה להתחבר למערכת תשלומים נוספת [↑](#footnote-ref-2)